ฮั่งเส็งปิดลบ 116.88 จุด ผิดหวังข้อมูลเศรษฐกิจจีน
ฮั่งเส็งปิดลบ 116.88 จุด ผิดหวังข้อมูลเศรษฐกิจจีน
14 ก.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวลดลง โดยดัชนีฮั่งเส็งลดลง 116.88 จุด หรือ 0.42% ปิดวันนี้ที่ 27,777.20 จุด หลังจากทางการจีนเปิดเผยข้อมูลเศรษฐกิจที่อ่อนแอ
สำนักงานสถิติแห่งชาติจีน (NBS) รายงานในวันนี้ว่า การผลิตภาคอุตสาหกรรมเดือนส.ค. ขยายตัว 6% เมื่อเทียบเป็นรายปี ซึ่งชะลอตัวลงหลังจากที่ขยายตัว 6.4% ในเดือนก.ค.
ขณะที่การลงทุนในสินทรัพย์ถาวรขยายตัว 7.8% ในช่วงแปดเดือนแรกของปีนี้ ซึ่งชะลอตัวลงจากที่ขยายตัว 8.3% ในช่วงเดือนม.ค.-ก.ค. ส่วนยอดค้าปลีกเดือนส.ค. ขยายตัว 10.1% เมื่อเทียบเป็นรายปี  ซึ่งชะลอตัวลง 0.3% จากระดับการขยายตัวในเดือนก.ค.